pythainlp/thaigov-v2-corpus-22032023 huggingface dataset:
วันพฤหัสบดีที่ 10 พฤศจิกายน 2565
มีผลแล้ว! พรฎ. ลดภาษีประจำปี “แท็กซี่ สามล้อ วินมอเตอร์ไซค์” เหลือ 10% นาน 1 ปี ช่วยลดต้นทุนประกอบอาชีพ ลดภาระค่าใช้จ่าย
.....
ข่าวดีสำหรับพี่น้องผู้ขับขี่รถรับจ้าง ทั้งแท็กซี่ สามล้อ และวินมอเตอร์ไซค์ ล่าสุด เว็บไซต์ราชกิจจานุเบกษาได้เผยแพร่พระราชกฤษฎีกาลดภาษีประจำปี พ.ศ. 2565 สำหรับรถยนต์รับจ้างและรถจักรยานยนต์สาธารณะที่ครบกำหนดเสียภาษีประจำปีในระหว่างวันที่ 1 ต.ค. 65 - 30 ก.ย. 66 โดยลดลงร้อยละ 90 มีผลบังคับใช้ตั้งแต่วันที่ 9 พ.ย. 65 เป็นต้นไป ตัวอย่างเช่น
.
-รถแท็กซี่ น้ำหนักรถ 1,300 กก. เดิมจัดเก็บภาษี 685 บ. ลดเหลือ 68.50 บ./คัน
-รถแท็กซี่ น้ำหนักรถ 2,000 กก. เดิมจัดเก็บภาษี 1,060 บ. ลดเหลือ 106 บ./คัน
-รถยนต์สามล้อรับจ้าง เดิมจัดเก็บภาษี 185 บ. ลดเหลือ 18.5 บ.คัน
-รถจักรยานยนต์สาธารณะ เดิมจัดเก็บภาษี 100 บ. ลดเหลือ 10 บ./คัน
.
นับเป็นอีกหนึ่งมาตรการช่วยเหลือประชาชนโดยเฉพาะกลุ่มผู้ขับขี่รถรับจ้าง ในการบรรเทาภาระค่าใช้จ่ายหลังราคาน้ำมันเชื้อเพลิงและก๊าซธรรมชาติโลกปรับตัวสูงขึ้น ซึ่งส่งผลต่อต้นทุนในการประกอบอาชีพขับขี่รถสาธารณะ และอาจกระทบต่อผู้ใช้บริการรถสาธารณะได้
#ไทยคู่ฟ้า #สื่อสารรัฐบาลไทย
-------------------
วันพฤหัสบดีที่ 17 พฤศจิกายน 2565
รัฐบาลดูแลผู้พิการจากอุบัติเหตุการใช้รถใช้ถนน ยื่นคำขอรับอุปกรณ์ช่วยเหลือได้ตั้งแต่วันนี้ – 29 ธ.ค.65
รัฐบาลดูแลผู้พิการจากอุบัติเหตุการใช้รถใช้ถนน ยื่นคำขอรับอุปกรณ์ช่วยเหลือได้ตั้งแต่วันนี้ – 29 ธ.ค.65
วันนี้(17พ.ย.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าตามนโยบายของรัฐบาลที่มุ่งเน้นสร้างโอกาสและความเสมอภาคทางสังคมลดกับดักความเหลื่อมล้ำโดยไม่ทิ้งใครไว้ข้างหลังทั้งเด็กผู้สูงวัยและคนพิการให้มีคุณภาพชีวิตที่ดีขึ้นสามารถพึ่งพาตนเองได้อย่างเข้มแข็ง
นางสาวรัชดากล่าวว่ากรมการขนส่งทางบกเปิดให้ผู้พิการจากการประสบภัยในการใช้รถใช้ถนนยื่นคำขอรับจัดสรรเงินค่าอุปกรณ์ช่วยเหลือผู้พิการได้ตั้งแต่วันที่15พ.ย. – 29ธ.ค. 2565ในวันและเวลาราชการสำหรับอุปกรณ์ช่วยเหลือผู้พิการเช่นเครื่องผลิตออกซิเจนเครื่องดูดเสมหะเตียงแขนเทียมขาเทียมโลหะดามขารถสามล้อโยกรถเข็นรถเข็นไฟฟ้าเป็นต้นทั้งนี้ผู้พิการที่จะขอรับอุปกรณ์ให้ยื่นคำขอตามแบบที่กรมการขนส่งทางบกกำหนด พร้อมด้วยเอกสารหลักฐานโดยพื้นที่กรงเทพมหานครให้ยื่นณสำนักมาตรฐานงานทะเบียนและภาษีรถส่วนพื้นที่ต่างจังหวัดให้ยื่นณสำนักงานขนส่งจังหวัด
สำหรับคุณสมบัติผู้พิการมีดังนี้ 1.ต้องเป็นผู้พิการอันเนื่องมาจากการประสบภัยที่เกิดจากการใช้รถใช้ถนน2.เป็นผู้พิการที่ไม่เคยได้รับความช่วยเหลือจากกองทุนหรือหน่วยงานอื่น3.เป็นผู้พิการที่เคยได้รับความช่วยเหลือจากกองทุนหรือหน่วยงานอื่นมาแล้วเกินกว่า3ปีนับถึงวันที่ยื่นคำขอเว้นแต่เป็นอุปกรณ์คนละประเภทกับที่เคยได้รับความช่วยเหลือ4.ไม่เป็นผู้ที่เคยฝ่าฝืนเงื่อนไขเกี่ยวกับการขอรับจัดสรรเงินเป็นค่าอุปกรณ์ช่วยเหลือผู้พิการของกรมการขนส่งทางบก
ส่วนเอกสารประกอบการยื่นคำขอต้องใช้คำขอตามแบนที่กรมการขนส่งทางบกกำหนด(ดาวน์โหลดแบบคำขอโดยสแกนQR Codeตามภาพ)พร้อมด้วยหลักฐานดังต่อไปนี้
(1)บัตรประจำตัวประชาชนหรือหลักฐานแสดงตนอื่นใดที่ทางราชการออกให้
(2)บัตรประจำตัวผู้พิการ(ถ้ามี)โดยอย่างน้อยให้มีรายการชื่อที่อยู่ของผู้พิการวันที่ออกบัตรและวันหมดอายุประเภทหรือลักษณะความพิการและชื่อผู้ดูแลผู้พิการ
(3)รูปถ่ายของผู้พิการที่แสดงให้เห็นถึงลักษณะความพิการอย่างชัดเจนในลักษณะท่าทางแตกต่างกันขนาดไม่น้อยกว่า3x5นิ้วที่ถ่ายมาแล้วไม่เกิน3เดือนอย่างน้อย3รูป
(4)รูปถ่ายแสดงสภาพอุปกรณ์ช่วยเหลือผู้พิการที่ใช้อยู่ในปัจจุบัน(ถ้ามี)ขนาดไม่น้อยกว่า3x5นิ้วอย่างน้อย1รูป
(5)กรณีขออุปกรณ์เป็นรถนั่งไฟฟ้าใช้รูปถ่ายสภาพแวดล้อม(บริเวณที่พักอาศัยหอบ้านพักของผู้พิการขนาดไม่น้อยกว่า3x5นิ้วอย่างน้อย2รูป
(6)ประวัติทางการแพทย์จากทะเบียนผู้ป่วย(OPD Card)หรือหลักฐานที่ทางราชการออกให้หรือหลักฐานการขอรับหรือได้รับการชดเชยคำสินไหมทดแทนจากบริษัทประกันภัยหรือกองทุนทดแทนผู้ประสนภัยที่สามารถยินยันหรือบ่งมอกได้ว่าความพิการนั้นเกิดจากอุบัติเหตุจากการใช้รถใช้ถนน
กรณีที่ผู้ขอรับจัดสรรไม่มีเอกสารหลักฐานตาม(6)หากมีเอกสารหลักฐานยืนยันหรือระบุโดยแพทย์แล:มีตราประกับของสถานพยาบาลไว้อย่างชัดเจนว่าความพิการของผู้พิการมีสาเหตุมาจากการประสนภัยที่เกิดจากการใช้รถใช้ถนนให้สามารถใช้เป็นหลักฐานตาม(6)ได้ทั้งนี้สอบถามรายละเอียดเพิ่มเติมได้ที่โทร. 1584หรือ02-271-8888ต่อ2511-2515
—————-
วันพฤหัสบดีที่ 17 พฤศจิกายน 2565
"ทิพานัน" ย้อนแสบเพื่อไทย "ทักษิณ" อดีตหลอกคนไทยจนปังปัจจุบันพังพินาศ ทั้งหลบหนีคดี-โกงชาติ-คอร์รัปชัน-ขโมยประโยชน์ชาติเข้าตระกูลตัวเอง เป็นพฤติกรรมที่สังคมโลกรังเกียจ ย้ำรัฐบาล "พล.อ.ประยุทธ์" มาจากการเลือกตั้ง
"ทิพานัน" ย้อนแสบเพื่อไทย "ทักษิณ" อดีตหลอกคนไทยจนปังปัจจุบันพังพินาศ ทั้งหลบหนีคดี-โกงชาติ-คอร์รัปชัน-ขโมยประโยชน์ชาติเข้าตระกูลตัวเอง เป็นพฤติกรรมที่สังคมโลกรังเกียจ ย้ำรัฐบาล "พล.อ.ประยุทธ์" มาจากการเลือกตั้ง
วันนี้( 17พ.ย. 65)น.ส.ทิพานันศิริชนะรองโฆษกประจำสำนักนายกรัฐมนตรีกล่าวถึงกรณีที่พรรคเพื่อไทยออกมากล่าวหาว่าภาพลักษณ์เผด็จการของพล.อ.ประยุทธ์จันทร์โอชาเป็นอุปสรรคในเวทีโลกว่าการออกมาแสดงความคิดเห็นดังกล่าวสะท้อนความหวั่นไหวและหวาดกลัวของพรรคเพื่อไทยที่ได้เห็นภาพความสำเร็จของพล.อ.ประยุทธ์ที่ได้รับการยอมรับและให้การต้อนรับเป็นอย่างดีจากบรรดาผู้นำเขตเศรษฐกิจเอเปคที่ส่วนใหญ่ล้วนแล้วแต่เป็นผู้นำประเทศที่เดินทางมาเข้าร่วมการประชุมด้วยตนเอง ยิ่งมีเสียงชื่นชมการจัดงานการประชุมที่ได้มาตรฐานระดับโลกจากบุคลากรของเอเปคเองคือนางรีเบคกาสตามาเรียผู้อำนวยการสำนักเลขาธิการเอเปคด้วยแล้วพรรคเพื่อไทยอาจรับไม่ได้ที่นานาประเทศชื่นชมไทย
“ส่วนที่กล่าวหาว่าเป็นรัฐบาลเผด็จการความจริงแล้วพรรคเพื่อไทยเองก็ตระหนักดีว่าพล.อ.ประยุทธ์นั้นมาจากการเลือกตั้งที่มีกติกาเดียวกันกับพรรคเพื่อไทยเมื่อปี2562ที่เป็นฝ่ายค้านในสภาฯอยู่ในขณะนี้”น.ส.ทิพานันกล่าว
รองโฆษกประจำสำนักนายกรัฐมนตรีกล่าวอีกว่าพรรคเพื่อไทยต้องยอมรับว่านักโทษชายทักษิณหลอกคนไทยว่าจะไม่โกงเพราะรวยอยู่แล้วจะเข้ามาบริหารประเทศด้วยความซื่อสัตย์สุจริตใช้วาทะกรรมหลอกจนปังแต่ปัจจุบันพินาศไปแล้ว เพราะในสมัยรัฐบาลทักษิณชินวัตรที่พรรคเพื่อไทยมักจะนำมากล่าวอ้างถึงความสำเร็จต่างๆโดยเฉพาะการจัดการประชุมเอเปคในยุคนั้นกลับมีพฤติกรรมที่เรียกว่า“เผด็จการรัฐสภา”ที่ก่อให้เกิดปัญหาคอร์รัปชันเชิงนโยบายเช่นกรณีแปลงค่าสัมปทานกิจการโทรคมนาคมเป็นภาษีสรรพาสามิตด้วยการตราพระราชกำหนดแก้ไขเพิ่มเติมพ.ร.บ.พิกัดอัตราภาษีสรรพาสามิตเอื้อประโยชน์ธุรกิจบริษัทชินคอร์ปอเรชั่นจำกัด(มหาชน)ทำให้รัฐเสียหาย6.6หมื่นล้านบาทซึ่งศาลฎีกาแผนกคดีอาญาของผู้ดำรงตำแหน่งทางการเมืองพิพากษาให้ลงโทษจำคุก2ปีฐานที่นายทักษิณอดีตนายกรัฐมนตรีในความผิดฐานเป็นเจ้าหน้าที่ของรัฐเป็นผู้ถือหุ้นในบริษัทซึ่งเป็นคู่สัญญากับหน่วยงานของรัฐโดยให้บุคคลอื่นมีชื่อเป็นผู้ถือหุ้นแทนในกรณีของการถือหุ้นบริษัทชินคอร์ปอเรชั่นจำกัด(มหาชน),เป็นเจ้าพนักงานมีหน้าที่จัดการหรือดูแลกิจการใดเข้าไปมีส่วนได้ส่วนเสียเพื่อประโยชน์สำหรับตัวเองและผู้อื่นและเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบและโดยทุจริต
“พรรคเพื่อไทยยังคงภาคภูมิใจกับเศษซากปรักหักพังของประเทศที่ต้องสูญเสียไปกับการคอร์รัปชันเชิงนโยบายที่ขโมยผลประโยชน์ชาติเข้าตระกูลตัวเองอยู่อีกหรือทั้งยังเป็นนักโทษหลบหนีคดีแต่จะขอกลับมาเมืองไทยแบบเท่ๆสร้างความอับอายและเป็นพฤติกรรมที่สังคมโลกรังเกียจ”รองโฆษกประจำสำนักนายกรัฐมนตรีระบุ
—————-
วันพฤหัสบดีที่ 17 พฤศจิกายน 2565
"ทิพานัน" แจ้งเตือนผู้ลงทะเบียนโครงการบัตรสวัสดิการแห่งรัฐไม่สมบูรณ์ เร่งแก้ไขวันนี้วันสุดท้าย
"ทิพานัน" แจ้งเตือนผู้ลงทะเบียนโครงการบัตรสวัสดิการแห่งรัฐไม่สมบูรณ์ เร่งแก้ไขวันนี้วันสุดท้าย
วันนี้(17พ.ย.65)น.ส.ทิพานันศิริชนะรองโฆษกประจำสำนักนายกรัฐมนตรีกล่าวเตือนว่าวันนี้(17พฤศจิกายน2565)เป็นวันสุดท้ายของการแก้ไขข้อมูลในโครงการลงทะเบียนเพื่อบัตรสวัสดิการแห่งรัฐภายในระยะเวลาที่กำหนดก่อนที่จะถูกตัดสิทธิจึงขอให้พี่น้องประชาชนที่ลงทะเบียนในโครงการฯตั้งแต่วันที่5กันยายน– 31ตุลาคม2565ที่ผ่านมาหากตรวจสอบแล้วพบ“สถานการณ์ลงทะเบียนไม่สมบูรณ์”ให้รีบแก้ไขโดยด่วนโดยผู้ลงทะเบียนต้องติดต่อขอแก้ไขข้อมูลให้แล้วเสร็จที่หน่วยรับลงทะเบียนที่ได้ลงทะเบียนหรือที่ได้ยื่นแบบฟอร์มลงทะเบียนไว้เท่านั้น ส่วนผู้ลงทะเบียนผ่านเว็บไซต์ที่ไม่มีครอบครัว(โสด)สามารถไปแจ้งแก้ไขข้อมูลที่หน่วยรับลงทะเบียนใดก็ได้
น.ส.ทิพานันกล่าวว่าหลังจากนี้ให้รอประกาศผลการตรวจสอบคุณสมบัติในเดือนมกราคม2566โดยประกาศผลการตรวจสอบคุณสมบัติผ่านเว็บไซต์หากผ่านรอยืนยันตัวตนเพื่อรับสิทธิสวัสดิการแห่งรัฐได้ที่ธนาคารของรัฐ3แห่งได้แก่ธนาคารกรุงไทยธนาคารเพื่อการเกษตรและสหกรณ์การเกษตรธนาคารออมสิน
หากไม่ผ่านจะไม่ได้รับสิทธิหรือสามารถยื่นอุทธรณ์ต่อได้ส่วนกำหนดการใช้สิทธิสวัสดิการจะใช้ได้เมื่อใดกระทรวงการคลังจะประกาศให้ทราบในภายหลัง
“พล.อ.ประยุทธ์ได้เดินหน้าปรับปรุงพัฒนาโครงการบัตรสวัสดิการแห่งรัฐให้มุ่งดูแลประชนผู้มีรายได้น้อยและกลุ่มเปราะบางทุกกลุ่มให้เข้าถึงสวัสดิการแห่งรัฐได้อย่างตรงเป้าหมายเพื่อช่วยให้มีคุณภาพชีวิตที่ดีขึ้นและลดความเหลื่อมล้ำในสังคม”น.ส.ทิพานันกล่าว
————-
วันพฤหัสบดีที่ 17 พฤศจิกายน 2565
"ทิพานัน" เผย ผอ.สำนักเลขาธิการเอเปค ยกย่องไทย “ระดับเวิลด์คลาส” จัดประชุมเอเปค 2022 ยอดเยี่ยม  สะท้อน "พล.อ.ประยุทธ์" จัดงานได้มีประสิทธิภาพ ส่งผลภาพลักษณ์และศักยภาพระดับโลก
"ทิพานัน" เผย ผอ.สำนักเลขาธิการเอเปค ยกย่องไทย “ระดับเวิลด์คลาส” จัดประชุมเอเปค 2022 ยอดเยี่ยม  สะท้อน "พล.อ.ประยุทธ์" จัดงานได้มีประสิทธิภาพ ส่งผลภาพลักษณ์และศักยภาพระดับโลก เปิดโอกาสดึงอีเวนท์ใหญ่นานาชาติจัดที่ไทย กระตุ้นเศรษฐกิจกระจายรายได้ทุกภาคส่วน
วันนี้(17พ.ย.65) น.ส.ทิพานันศิริชนะรองโฆษกประจำสำนักนายกรัฐมนตรีกล่าวถึงกรณีนางรีเบคกาสตามาเรียผู้อำนวยการสำนักเลขาธิการเอเปคได้กล่าวในการประชุมของเจ้าหน้าที่อาวุโสเอเปคว่าชื่นชมการเป็นเจ้าภาพงานประชุมเอเปค2022ของไทยในปีนี้ซึ่งเป็นครั้งแรกในรอบ4ปีที่ผู้นำจากเขตเศรษฐกิจและผู้ที่เกี่ยวข้องสามารถกลับมาประชุมแบบพบหน้ากันในแง่โลจิสติกส์สถานที่ต่างๆของไทยถือว่าอยู่ในระดับเวิลด์คลาสและจัดการได้เยี่ยมยอดเป็นการจัดเตรียมงานที่เป็นเลิศเอาใจใส่ดูแลให้ผู้เข้าร่วมประชุมมีความปลอดภัยทั้งจากการเดินทางและจากผลกระทบการแพร่ระบาดของโควิด-19ในขณะที่ในแง่สารัตถะก็สามารถทำให้เกิดความคืบหน้าท่ามกลางความท้าทายที่เราเผชิญอยู่ถือเป็นปีที่ประสบความสำเร็จปีหนึ่งของเอเปค
น.ส.ทิพานันกล่าวว่า เสียงชื่นชมดังกล่าวเป็นการการันตีการเป็นเจ้าภาพการประชุมเอเปค2022ของไทยที่สามารถจัดการได้อยู่ในระดับเวิลด์คลาสยอดเยี่ยมภายใต้การนำของพล.อ.ประยุทธ์จันทร์โอชานายกรัฐมนตรีที่วางนโยบายควบคุมการจัดการประชุมให้เป็นไปได้อย่างมีประสิทธิภาพปลอดภัยและเป็นที่ประทับใจของนานาชาติ
"และยิ่งเมื่อต้นปี2565ที่ GainingEdgeบริษัทที่ปรึกษาชั้นนำของโลกด้านอุตสาหกรรมการจัดงาน(MICE) ได้จัดอันดับให้กรุงเทพมหานครอยู่ในอันดับ6ของโลก“เมืองจุดหมายการประชุมนานาชาติปี2564”และเป็นอันดับที่4ของภูมิภาคเอเชียแปซิฟิก ซึ่งชี้วัดความสามารถในการแข่งขันของเมืองในการเป็นจุดหมายจัดการประชุมนานาชาติ โดยเป็นการประเมินคุณภาพของ3ปัจจัยหลักคือ1.ด้านสุขอนามัยหรือHygiene Factors 2.ด้านความได้เปรียบในการแข่งขันหรือCompetitive Advantagesและ3.ด้านการสร้างความแตกต่างหรือKey Differentiators
“เชื่อมั่นว่าเสียงชื่นชมการจัดประชุมเอเปคของผู้อำนวยการสำนักเลขาธิการเอเปคและผู้เข้าร่วมอื่นๆจะมีส่วนสำคัญที่จะช่วยดึงดูดงานอีเว้นท์ใหญ่ๆจากทั่วโลกให้เข้ามาจัดในประเทศไทยได้ ซึ่งเป็นอีกช่องทางหนึ่งที่จะช่วยให้เศรษฐกิจไทยดีขึ้นและมีรายได้กระจายไปทุกภาคส่วนดังนั้นระหว่างวันที่18-19พ.ย. นี้จะเป็นการประชุมผู้นำในเขตเศรษฐกิจ จึงเป็นโอกาสดีที่คนไทยทุกคนจะร่วมกันเป็นเจ้าบ้านสร้างความประทับใจในเสน่ห์ทางวัฒนธรรมความเป็นอยู่อาหารกการกินอัธยาศัยต้อนรับของคนไทยรวมถึงความปลอดภัยและสงบที่จะถูกส่งต่อและเผยแพร่ออกไปสู่สายตานานาประเทศ ให้เกิดภาพลักษณ์ที่ดีระดับโลกที่ส่งผลถึงประโยชน์ต่อประชาชนและประเทศชาติในอนาคต”น.ส.ทิพานันกล่าว
—————
วันพฤหัสบดีที่ 17 พฤศจิกายน 2565
Joint Statement On the Official Visit of His Excellency Mr. Nguyen Xuan Phuc, President of the Socialist Republic of Viet Nam, to the Kingdom of Thailand
Joint Statement
On the Official Visit of His Excellency Mr. Nguyen Xuan Phuc,
President of the Socialist Republic of Viet Nam,
to the Kingdom of Thailand
16 November 2022, Bangkok
วันพฤหัสบดีที่ 17 พฤศจิกายน 2565
นายกฯ หารือผู้บริหารสูงสุดเขตบริหารพิเศษฮ่องกง พร้อมกระชับความร่วมมือทางการค้า การลงทุน และการเชื่อมโยงห่วงโซ่อุปทาน ฮ่องกงชื่นชมนายกฯ และรัฐบาลไทยกับบทบาทการเป็นเจ้าภาพเอเปค 2022
นายกฯ หารือผู้บริหารสูงสุดเขตบริหารพิเศษฮ่องกง พร้อมกระชับความร่วมมือทางการค้า การลงทุน และการเชื่อมโยงห่วงโซ่อุปทาน ฮ่องกงชื่นชมนายกฯ และรัฐบาลไทยกับบทบาทการเป็นเจ้าภาพเอเปค 2022
วันนี้ (17 พฤศจิกายน 2565) เวลา 13.55 น. ณ ห้องรับรองพิเศษ สนามบินสุวรรณภูมิ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทวิภาคีแบบสั้น (pull-aside) กับนายจอห์น ลี คา-ชิว (The Honourable John Lee Ka-Chiu) ผู้บริหารสูงสุดเขตบริหารพิเศษฮ่องกง โดยภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีกล่าวสรุปสาระสำคัญ ดังนี้
นายกรัฐมนตรียินดีที่ผู้บริหารสูงสุดเขตบริหารพิเศษฮ่องกงเดินทางมาร่วมการประชุมผู้นำเขตเศรษฐกิจเอเปคที่ไทย ซึ่งปีนี้ไทยมีการประชุมหัวข้อ Open. Connect. Balance. ซึ่งไทยยินดีร่วมมือกับฮ่องกงในการส่งเสริมความร่วมมือทางเศรษฐกิจของภูมิภาคให้รุ่งเรือง ทั้งนี้ ไทยและฮ่องกงมีความร่วมมือที่ใกล้ชิด โดยเฉพาะการค้าและการลงทุน รัฐบาลพร้อมร่วมมือกันในทุกมิติ เชื่อมั่นว่า ฮ่องกงและไทยจะมีความสัมพันธ์ที่ใกล้ชิดยิ่งขึ้น และเจริญรุ่งเรืองต่อไป
ผู้บริหารสูงสุดเขตบริหารพิเศษฮ่องกงยินดีที่ได้หารือกับนายกรัฐมนตรีในวันนี้ โดยไทยและฮ่องกงมีความร่วมมือที่แน่นแฟ้น อย่างไรก็ดี ทั้งสองฝ่ายยังมีศักยภาพในการเพิ่มพูนความร่วมมือกันอีกมาก ทั้งนี้ ฮ่องกงชื่นชมนายกรัฐมนตรี และรัฐบาลไทยในการจัดการประชุมผู้นำเขตเศรษฐกิจเอเปค และสนับสนุนการเป็นเจ้าภาพการประชุมฯ ของไทย พร้อมยืนยันความร่วมมือระหว่างกันในการทำงานอย่างใกล้ชิด โดยเชื่อมั่นว่าการประชุมผู้นำเขตเศรษฐกิจเอเปคที่ไทยเป็นเจ้าภาพจะประสบความสำเร็จ
โอกาสนี้ ทั้งสองฝ่ายต่างเห็นพ้องว่าสถานการณ์การแพร่ระบาดของโรคโควิด-19 จะเป็นโอกาสให้ทั้งสองฝ่ายร่วมแก้ปัญหาท่ามกลางความท้าทาย และเป็นโอกาสให้ยกระดับความร่วมมือ เพื่อฟื้นฟูเศรษฐกิจและสังคม รวมถึงแสวงหาความร่วมมือเพิ่มเติมในเรื่องการค้าและการลงทุน และการเชื่อมโยงห่วงโซ่อุปทาน ตลอดจนการค้าในผลิตภัณฑ์ทางด้านเกษตร
วันพฤหัสบดีที่ 17 พฤศจิกายน 2565
การประชุมผู้นำเขตเศรษฐกิจเอเปค (APEC Economic Leaders’ Week: AELW)
ระหว่างวันที่ 14-19 พฤศจิกายน 2565
ข่าวสารกำรประชุมผู้นำเขตเศรษฐกิจเอเปค (APEC Economic Leaders’ Week: AELW) และกำหนดกำรเยือนไทยอย่ำงเป็นทำงกำรของผู้นำในฐำนะแขกของรัฐบำล (Official Visit)
ระหว่างวันที่ 14-19 พฤศจิกายน 2565
นายกฯ กล่าวเปิดการประชุม APEC CEO Summit ผลักดันความร่วมมือกับภาคเอกชนส่งเสริมการเจริญเติบโตที่ครอบคลุมและยั่งยืน พร้อมสร้างบรรยากาศการดำเนินธุรกิจที่เปลี่ยนผ่านไปสู่ดิจิทัล
นายกฯ กล่าวเปิดงาน “APEC University Leaders’ Forum 2022” ย้ำความร่วมมือของทุกภาคส่วน ภาคการศึกษาคือกำลังสำคัญในการเผยแพร่ข้อมูลที่ถูกต้อง สร้างความเชื่อมั่น และยกระดับองค์ความรู้ เพื่อรับมือกับความท้าทายใหม่
วันพฤหัสบดีที่ 17 พฤศจิกายน 2565
สำนักงานสลากฯ เตรียมพร้อมการอำนวยความสะดวก และข้อแนะนำขั้นตอนการขึ้นรางวัลสลากกินแบ่งรัฐบาล ในช่วงวันหยุดทำการช่วงการประชุมเอเปค 16 - 18 พ.ย. 2565
ในช่วงที่ประเทศไทยเป็นเจ้าภาพการประชุม APEC 2022 สำนักงานสลากฯ ได้เตรียมการอำนวยความสะดวกการขึ้นเงินรางวัลให้แก่ประชาชนผู้ถูกรางวัลแบบใบ ขึ้นรางวัลได้ที่สาขาของธนาคารกรุงไทย ธนาคารออมสิน และ ธ.ก.ส. ที่อยู่ใกล้บ้านทุกสาขาทั่วประเทศ
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า ในช่วงที่ประเทศไทยเป็นเจ้าภาพการประชุมความร่วมมือทางเศรษฐกิจในเอเชีย–แปซิฟิก (APEC 2022) ซึ่งคณะรัฐมนตรีได้มีมติเห็นชอบกำหนดให้วันที่ 16 – 18 พฤศจิกายน 2565 เป็นวันหยุดราชการกรณีพิเศษในเขตกรุงเทพมหานคร จ.นนทบุรี และ จ.สมุทรปราการ เพื่อบรรเทาปัญหาด้านการจราจร อำนวยความสะดวก และความปลอดภัยในการเดินทางแก่ผู้เข้าร่วมประชุม สำนักงานสลากกินแบ่งรัฐบาล จึงขอแจ้งวันหยุดทำการเป็นกรณีพิเศษ ระหว่างวันที่ 16-18 พฤศจิกายน 2565 ตามมติของคณะรัฐมนตรีที่กำหนดไว้ อย่างไรก็ตาม ในช่วงวันหยุดดังกล่าว
สำนักงานสลากฯ ได้เตรียมการอำนวยความสะดวกการขึ้นเงินรางวัลให้แก่ประชาชนผู้ถูกรางวัล โดยผู้ที่ถูกรางวัลสลากกินแบ่งรัฐบาลในรูปแบบใบ สามารถเดินทางไปขึ้นรางวัลได้ที่สาขาของธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ที่อยู่ใกล้บ้านทุกสาขาทั่วประเทศ ซึ่งจะสามารถขึ้นรางวัลได้ตั้งแต่รางวัลที่ 2-5 รวมถึงรางวัลเลขท้าย 2-3 ตัว และเลขหน้า 3 ตัว
ส่วนประชาชนที่ถูกรางวัลจากการซื้อสลากดิจิทัล ผ่านแอปพลิเคชัน เป๋าตัง สามารถเลือกขึ้นรางวัลผ่านแอปฯ เป๋าตังได้ทันที โดยระบบจะแจ้งเตือนไปที่แอปพลิเคชันเป๋าตังของวันที่ออกรางวัล และเลือกรับรางวัลโดยการโอนเงิน ซึ่งจะโอนเข้าบัญชีธนาคารกรุงไทยที่ผูกไว้กับแอปพลิเคชันเป๋าตัง ซึ่งสามารถขึ้นรางวัลได้ตั้งแต่รางวัลที่ 2-5 รวมถึงรางวัลเลขท้าย 2-3 ตัว และเลขหน้า 3 ตัวเช่นกัน
อย่างไรก็ตาม สำหรับประชาชนที่ถูกรางวัลที่ 1 ทั้งในรูปแบบสลากกินแบ่งรัฐบาลแบบใบ หรือสลากดิจิทัล จะต้องรอมาขึ้นเงินรางวัลในวันเปิดทำการที่สำนักงานสลากกินแบ่งรัฐบาลในวันถัดไป คือตั้งแต่วันที่ 21 พฤศจิกายน 2565 เป็นต้นไป โดยสามารถสอบถามข้อมูลเพิ่มเติมได้ที่โทรศัพท์ 0 2528 9999
วันพฤหัสบดีที่ 17 พฤศจิกายน 2565
ธอส. เปิดรับฝากออมทรัพย์ New Freshy ผลตอบแทนสูงสุดถึง 4.00% ต่อปี ในงานมหกรรมร่วมใจแก้ไขหนี้ฯ ขอนแก่น 18-20 พ.ย. 65 นี้เท่านั้น!!
ธอส. นำผลิตภัณฑ์ เงินฝากออมทรัพย์ New Freshy ไปเปิดให้บริการประชาชนที่ต้องการออมเงินเพื่อรับผลตอบแทนสูงในงาน “มหกรรมร่วมใจแก้ไขหนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2” จ.ขอนแก่น ระหว่างวันที่ 18-20 พฤศจิกายน 2565
ธนาคารอาคารสงเคราะห์ นำผลิตภัณฑ์ เงินฝากออมทรัพย์ New Freshy ไปเปิดให้บริการประชาชนที่ต้องการออมเงินเพื่อรับผลตอบแทนสูงในงาน “มหกรรมร่วมใจแก้ไขหนี้ มีหนี้ต้องแก้ไข เริ่มต้นใหม่อย่างยั่งยืน ครั้งที่ 2” จ.ขอนแก่น ระหว่างวันที่ 18-20 พฤศจิกายน 2565 ณ ศูนย์ประชุมและแสดงสินค้านานาชาติขอนแก่น ให้ผลตอบแทนอัตราดอกเบี้ยแบบขั้นบันไดสูงสุดถึง 4.00% ต่อปี แบ่งเป็น ตั้งแต่วันเปิดบัญชี-วันที่ 30 พฤศจิกายน 2566 จะได้รับอัตราดอกเบี้ย 1.25% ต่อปี ตั้งแต่วันที่ 1 ธันวาคม 2566 – 1 ธันวาคม 2567 จะได้รับอัตราดอกเบี้ย 2.50% ต่อปี และตั้งแต่วันที่ 2 ธันวาคม 2567-2 มีนาคม 2568 ได้รับอัตราดอกเบี้ย 4.00% ต่อปี รับอัตราดอกเบี้ยเฉลี่ยรวมสูงถึง 2.11% ต่อปี (คำนวณจากวันสุดท้ายของการรับเปิดบัญชีและรับฝากเพิ่ม) เปิดบัญชีเงินฝากขั้นต่ำ 10,000 บาท ขึ้นไป สำหรับผู้ที่มีอายุต่ำกว่า 50 ปี เปิดบัญชีและฝากเงินได้ไม่เกิน 2 ล้านบาท และสำหรับผู้ที่มีอายุ 50 ปีขึ้นไป เปิดบัญชีและฝากเงินได้ไม่เกิน 5 ล้านบาท สามารถจองสิทธิ์เปิดบัญชีเงินฝากได้ 1 ราย ต่อ 1 บัญชี พิเศษ! อัตราดอกเบี้ยเงินฝากที่ได้รับไม่ต้องเสียภาษีเงินได้บุคคลธรรมดา จองสิทธิ์ภายในงานพร้อมเปิดบัญชีและฝากเพิ่มถึงวันที่ 30 พฤศจิกายน 2565 ณ สาขาที่ธนาคารกำหนด สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th
วันพุธที่ 16 พฤศจิกายน 2565
มท.1 เห็นชอบขยายระยะเวลาชำระภาษีที่ดินและสิ่งปลูกสร้าง 2566 บรรเทาผลกระทบอุทกภัย
มท.1 เห็นชอบขยายระยะเวลาชำระภาษีที่ดินและสิ่งปลูกสร้าง 2566 บรรเทาผลกระทบอุทกภัย
วันนี้ (16 พ.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า เพื่อเป็นการบรรเทาผลกระทบของประชาชนจากสถานการณ์อุทกภัยในด้านการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่น ตามพระราชบัญญัติภาษีที่ดินและสิ่งปลูกสร้าง พ.ศ. 2562 จึงได้ให้ความเห็นชอบขยายกำหนดเวลาการจัดเก็บภาษีที่ดินและสิ่งปลูกสร้าง ประจำปี พ.ศ. 2566 เป็นการทั่วไป ออกไปอีก 2 เดือน ได้แก่ 1) ขยายกำหนดเวลาขององค์กรปกครองส่วนท้องถิ่นในการจัดทำบัญชีรายการที่ดินและสิ่งปลูกสร้างเพื่อประกาศ และจัดส่งข้อมูลที่เกี่ยวข้องให้ผู้เสียภาษีแต่ละรายทราบ จากเดิมภายในเดือนพฤศจิกายน 2565 เป็นภายในเดือนมกราคม 2566 2) ขยายกำหนดเวลาขององค์กรปกครองส่วนท้องถิ่นในการประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็น ในการจัดเก็บภาษี จากเดิมก่อนวันที่ 1 กุมภาพันธ์ 2566 เป็นก่อนวันที่ 1 เมษายน 2566 3) ขยายกำหนดเวลาขององค์กรปกครองส่วนท้องถิ่นในการแจ้งการประเมินภาษี โดยส่งแบบประเมินภาษีให้แก่ผู้เสียภาษี จากเดิมภายในเดือนกุมภาพันธ์ 2566 เป็นภายในเดือนเมษายน 2566 4) ขยายกำหนดเวลาของผู้เสียภาษีในการชำระภาษีตามแบบแจ้งการประเมินภาษี จากเดิมภายในเดือนเมษายน 2566 เป็นภายในเดือนมิถุนายน 2566 5) ขยายกำหนดเวลาของผู้เสียภาษีในการผ่อนชำระภาษี โดยงวดที่ 1 จากเดิมภายในเดือนเมษายน 2566 เป็นภายในเดือนมิถุนายน 2566 งวดที่ 2 จากเดิมภายในเดือนพฤษภาคม 2566 เป็นภายในเดือนกรกฎาคม 2566 งวดที่ 3 จากเดิมภายในเดือนมิถุนายน 2566 เป็นภายในเดือนสิงหาคม 2566 6) ขยายกำหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชำระ จากเดิมภายในเดือนพฤษภาคม 2566 เป็นภายในเดือนกรกฎาคม 2566 และ 7) ขยายกำหนดเวลาขององค์กรปกครองส่วนท้องถิ่นในการแจ้งรายการภาษีค้างชำระให้สำนักงานที่ดินหรือสำนักงานที่ดินสาขา จากเดิมภายในเดือนมิถุนายน 2566 เป็นภายในเดือนสิงหาคม 2566
“การขยายระยะเวลาดำเนินการตามกฎหมายดังกล่าว เพื่อช่วยบรรเทาภาระภาษีที่ดินและสิ่งปลูกสร้างของประชาชนที่ได้รับผลกระทบและความเสียหายจากสถานการณ์อุทกภัย โดยผู้เสียภาษีจะมีระยะเวลาเตรียมการชำระภาษีและผ่อนชำระภาษีประจำปี พ.ศ. 2566 เพิ่มมากขึ้น และไม่ต้องเสียเบี้ยปรับและเงินเพิ่มหากได้ชำระภาษีภายในกำหนดระยะเวลาที่ได้ให้ความเห็นชอบ” พลเอก อนุพงษ์ฯ กล่าวเน้นย้ำ
วันพุธที่ 16 พฤศจิกายน 2565
ไทย-เวียดนาม จับมือร่วมผลักดันฟื้นฟูเศรษฐกิจสังคมของทั้งสองประเทศ
ไทย-เวียดนาม จับมือร่วมผลักดันฟื้นฟูเศรษฐกิจสังคมของทั้งสองประเทศและภูมิภาค อำนวยความสะดวกและลดอุปสรรคทางการค้า ทั้งการนำเข้า ส่งออก และการนำผ่านสินค้าไปประเทศที่สาม โดยเฉพาะสินค้าเกษตร และสินค้าปศุสัตว์ พร้อมส่งเสริมการผลิตข้าวเพื่อขยายตลาดในอาเซียน
วันที่16พฤศจิกายน2565เมื่อเวลา16.00น.ณห้องสีม่วงตึกไทยคู่ฟ้าทำเนียบรัฐบาลพล.อ.ประยุทธ์จันทร์โอชานายกรัฐมนตรีพร้อมด้วยดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ให้การต้อนรับนายเหวียนซวนฟุก(H.E. Mr. Nguyen Xuan Phuc)ประธานาธิบดีแห่งสาธารณรัฐสังคมนิยมเวียดนามในโอกาสเดินทางเยือนประเทศไทยอย่างเป็นทางการในฐานะแขกของรัฐบาลโดยนายกฯนำตรวจแถวกองทหารเกียรติยศ3เหล่าทัพจากนั้นได้หารือข้อราชการแบบเต็มคณะซึ่งมีประเด็นที่เกี่ยวข้องกับการเกษตรคือไทยและเวียดนามเห็นพ้องที่จะผลักดันความเป็นหุ้นส่วนทางเศรษฐกิจที่แน่นแฟ้นยิ่งขึ้นเพื่อส่งเสริมฟื้นฟูเศรษฐกิจสังคมของทั้งสองประเทศและภูมิภาคและทั้งสองฝ่ายจะเร่งอำนวยความสะดวกและลดอุปสรรคทางการค้าระหว่างกันทั้งการนำเข้าส่งออกและการนำผ่านสินค้าไปประเทศที่สามโดยเฉพาะสินค้าเกษตรได้แก่มะม่วงและเงาะจากไทยและสินค้าปศุสัตว์ได้แก่ลูกไก่และไข่ฟักพ่อแม่พันธุ์จากไทยนอกจากนี้ฝ่ายไทยยังขอให้ทั้งสองประเทศส่งเสริมการผลิตข้าวเพื่อขยายตลาดในอาเซียนและเตรียมความพร้อมร่วมกันเพื่อแก้ปัญหาขาดแคลนปุ๋ยและอาหารสัตว์
ทั้งนี้การค้าสินค้าเกษตรระหว่างไทยและเวียดนามในช่วงปี2562 - 2564ไทยมีสัดส่วนการส่งออกไปเวียดนามร้อยละ4.42ของมูลค่าการส่งออกสินค้าเกษตรไปโลกคิดเป็นมูลค่าการส่งออกเฉลี่ยปีละ56,310ล้านบาทโดยมีอัตราการส่งออกลดลงเฉลี่ยร้อยละ12.36ต่อปีสินค้าเกษตรส่งออกจากไทยไปยังเวียดนามที่สำคัญได้แก่นมยูเอชทีและนมถั่วเหลืองทุเรียนน้ำตาลสุกรมีชีวิตอาหารปรุงแต่งเช่นเต้าหู้แอลกอฮอล์ผงและครีมเทียมในขณะเดียวกันในช่วงปี2562 - 2564ไทยมีสัดส่วนการนำเข้าจากเวียดนามร้อยละ4.51ของมูลค่าการนำเข้าสินค้าเกษตรจากโลกคิดเป็นมูลค่าการนำเข้าเฉลี่ยปีละ23,967ล้านบาทมีอัตราการนำเข้าเพิ่มขึ้นเฉลี่ยร้อยละ7.06ต่อปีสินค้านำเข้าสำคัญได้แก่เนื้อปลาแบบฟิลเลของปลาอื่นๆเช่นเนื้อปลาซูริมิสดหรือแช่เย็นกาแฟอาหารปรุงแต่งเช่นเต้าหู้แอลกอฮอล์ผงและครีมเทียมผลไม้แช่แข็งเช่นสับปะรดทุเรียนลำไยมังคุดลิ้นจี่และมะม่วงปลาหมึกกระดองและปลาหมึกกล้วยแห้ง
วันพฤหัสบดีที่ 17 พฤศจิกายน 2565
“กรุงไทย” ร่วมเวที APEC CEO Summit 2022 โชว์ศักยภาพขับเคลื่อนเศรษฐกิจไทยสู่ดิจิทัล
กรรมการผู้จัดการใหญ่ธนาคารกรุงไทย จะเข้าร่วมเวทีการประชุม APEC CEO SUMMIT วันที่ 18 พฤศจิกายน 2565 หัวข้อ Digital Transformation เพื่อแลกเปลี่ยนมุมมองและประสบการณ์การพัฒนาเทคโนโลยีดิจิทัลสำหรับวิถีชีวิตรูปแบบใหม่ในอนาคต (Digitalizatio
ธนาคารกรุงไทย ในฐานะธนาคารพาณิชย์ชั้นนำของประเทศ และผู้สนับสนุนหลักการจัดประชุมสภาที่ปรึกษาธุรกิจเอเปค (ABAC) และการประชุมสุดยอดผู้นำภาคเอกชนของเอเปค (APEC CEO Summit 2022) ระหว่างวันที่ 16-18 พฤศจิกายน 2565 ร่วมเป็นเจ้าภาพต้อนรับผู้นำธุรกิจแห่งเอเชียแปซิฟิกจาก 21 เขตเศรษฐกิจ ที่เดินทางมาร่วมประชุมเพื่อแลกเปลี่ยนความคิดเห็น เพื่อขับเคลื่อนการพัฒนาการค้า การลงทุน และสังคม ในภูมิภาคร่วมกัน
​ในโอกาสนี้ นายผยง ศรีวณิช กรรมการผู้จัดการใหญ่ ธนาคารกรุงไทย จะเข้าร่วมเวทีการประชุม APEC CEO SUMMIT วันที่ 18 พฤศจิกายน 2565 หัวข้อ Digital Transformation เพื่อแลกเปลี่ยนมุมมองและประสบการณ์การพัฒนาเทคโนโลยีดิจิทัลสำหรับวิถีชีวิตรูปแบบใหม่ในอนาคต (Digitalization and the Next Normal) โดยนำเสนอการพัฒนาโครงสร้างพื้นฐานทางดิจิทัลของธนาคารกรุงไทย ภายใต้บริบทการเปลี่ยนแปลงอย่างรวดเร็วของเทคโนโลยี และโลกธุรกิจยุคใหม่ที่ต้องเผชิญความท้าทายรอบด้าน โดยเฉพาะการแพร่ระบาดของโควิด-19 ที่เป็นมหาวิกฤติของทั่วโลก เพื่อยกระดับชีวิตความเป็นอยู่ของคนไทยให้ดีขึ้นในทุกด้าน ตอบโจทย์ความต้องการของลูกค้าในทุกมิติ พร้อมเป็นกลไกสำคัญในการขับเคลื่อนมาตรการภาครัฐ ช่วยให้ประชาชนทุกกลุ่มเข้าถึงความช่วยเหลือของรัฐ และบริการทางการเงินได้อย่างทั่วถึง เท่าเทียม โปร่งใส ลดความเหลื่อมล้ำ ขับเคลื่อนเศรษฐกิจไทยให้เดินหน้าต่อไปได้อย่างยั่งยืน
การร่วมประชุมในเวทีที่ยิ่งใหญ่และสำคัญครั้งนี้ นับเป็นโอกาสอันดีที่จะแสดงให้ผู้นำภาคธุรกิจ นักลงทุนและสื่อมวลชนจาก 21 เขตเศรษฐกิจ ได้เห็นถึงความพร้อมและศักยภาพของประเทศไทย ในการพัฒนาโครงสร้างพื้นฐานเศรษฐกิจดิจิทัลของประเทศ โดยเฉพาะความสำเร็จในการพัฒนาเทคโนโลยีและนวัตกรรมทางการเงิน ช่วยลดความเหลื่อมล้ำในการเข้าถึงบริการทางการเงิน เพื่อก้าวสู่สังคมไร้เงินสดและเศรษฐกิจดิจิทัลอย่างแท้จริง และช่วยยกระดับคุณภาพชีวิตของคนไทยให้ดีขึ้นอย่างยั่งยืน โดยนำแนวคิดการดำเนินธุรกิจที่คำนึงถึงสังคม สิ่งแวดล้อม และธรรมาภิบาล (ESG) และกรอบเป้าหมายการพัฒนาอย่างยั่งยืน (SDGs) มาปรับใช้ในการดำเนินงาน ตามวิสัยทัศน์ “กรุงไทย เคียงข้างไทย สู่ความยั่งยืน”
วันพุธที่ 16 พฤศจิกายน 2565
แถลงการณ์ร่วม (Joint Statement) ในโอกาสประธานาธิบดีแห่งสาธารณรัฐสังคมนิยมเวียดนามเยือนประเทศไทยอย่างเป็นทางการ
แถลงการณ์ร่วม (Joint Statement)
ในโอกาสประธานาธิบดีแห่งสาธารณรัฐสังคมนิยมเวียดนามเยือนประเทศไทยอย่างเป็นทางการ
วันจันทร์ที่ 28 พฤศจิกายน 2565
กรมทางหลวงขยายทางหลวงหมายเลข 304 สายอำเภอบางคล้า - อำเภอพนมสารคาม จังหวัดฉะเชิงเทรา ตอน 1 แล้วเสร็จ
8 ช่องจราจร รองรับโครงการระเบียงเขตเศรษฐกิจภาคตะวันออก
กรมทางหลวง (ทล.) กระทรวงคมนาคม โดยสำนักก่อสร้างทางที่ 2 ได้ดำเนินโครงการก่อสร้างขยายทางหลวงหมายเลข 304 สายฉะเชิงเทรา - ตำบลเขาหินซ้อน ตอน อำเภอบางคล้า - อำเภอพนมสารคาม ตอน 1 แล้วเสร็จ จากทั้งหมด 3 ตอน คาดว่าจะดำเนินการก่อสร้างแล้วเสร็จทั้ง 3 ตอน ในปี 2566 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการเพิ่มศักยภาพสายทางพร้อมทั้งสนับสนุนโครงการพัฒนาระเบียงเศรษฐกิจภาคตะวันออก (EEC) ด้วยจังหวัดฉะเชิงเทรา เป็น 1 ใน 3 จังหวัดที่อยู่ในโครงการพัฒนาระบบเศรษฐกิจภาคตะวันออก (EEC) ด้วยประสิทธิภาพของพื้นที่และความพร้อมต่าง ๆ จึงมีนักลงทุนทั้งไทยและต่างชาติสนใจเข้ามาลงทุนจำนวนมากเพื่อเพิ่มศักยภาพให้สูงขึ้นและโครงการก่อสร้างขยายทางหลวงหมายเลข 304 เป็นอีกหนึ่งในโครงการที่ ทล. เล็งเห็นความจำเป็นที่จะดำเนินการก่อสร้างใหม่ประกอบกับผิวทางหลวงชำรุดเป็นช่วง ๆ รวมทั้งในปัจจุบันมีปริมาณการจราจรเพิ่มสูงขึ้น
ทล. ดำเนินการก่อสร้างขยายทางหลวงหมายเลข 304 สายฉะเชิงเทรา - ตำบลเขาหินซ้อน ตอน อำเภอบางคล้า - อำเภอพนมสารคามตอน 1 ระหว่าง กม. ที่ 81 - 85 ระยะทางยาวประมาณ 4 กิโลเมตร จากมาตรฐานเดิม 4 ช่องจราจร เป็นมาตรฐานทางชั้นพิเศษ 8 ช่องจราจร ซึ่งอยู่ในพื้นที่จังหวัดฉะเชิงเทรา เป็นมาตรฐานทางชั้นพิเศษขนาด 8 ช่องจราจร (ไปกลับข้างละ 4 ช่องจราจร) ผิวทางแบบคอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร ด้านในกว้าง 1.5 เมตร แบ่งทิศทางการจราจรด้วยเกาะกลาง พร้อมติดตั้งไฟฟ้าแสงสว่างตลอดเส้นทาง งบประมาณ 634,789,200 บาท โดยรูปแบบรองรับโครงการฯทางเลี่ยงเมืองฉะเชิงเทราด้านใต้ที่จะเกิดขึ้นในอนาคต
ทั้งนี้ เมื่อดำเนินการแล้วเสร็จจะทำให้การคมนาคมขนส่งมีความสะดวก รวดเร็ว และปลอดภัยเพิ่มขีดความสามารถในการรองรับปริมาณการจราจร ส่งเสริมคุณภาพชีวิต เศรษฐกิจ และสังคมของจังหวัด รองรับการขยายตัวทางเศรษฐกิจและการเปิดประชาคมทางเศรษฐกิจอาเซียน (AEC) และโครงการระเบียงเขตเศรษฐกิจภาคตะวันออก (EEC) ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 28 พฤศจิกายน 2565
รัฐบาลโปรโมทท่องเที่ยวจังหวัดชายแดนใต้ ชาวนราธิวาสชวนคนไทย “หยิบหมอก หยอกเมฆ และแสงแรกแห่งปี” “เช็คอินกับเสาธงชาติไทยปลายด้ามขวาน” นายก ฯ มุ่งเป้าสร้างสันติสุขชายแดนใต้
รัฐบาลโปรโมทท่องเที่ยวจังหวัดชายแดนใต้ ชาวนราธิวาสชวนคนไทย “หยิบหมอก หยอกเมฆ และแสงแรกแห่งปี” “เช็คอินกับเสาธงชาติไทยปลายด้ามขวาน” นายก ฯ มุ่งเป้าสร้างสันติสุขชายแดนใต้ผ่าน Soft Power
วันที่ 28 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า ตามนโยบายพลเอกประยุทธ์ จันทร์โอชา นายกรัฐมนตรี ที่มุ่งเป้าการสร้างสันติสุขในพื้นที่จังหวัดชายแดนใต้ผ่านการพัฒนาอย่างยั่งยืน สร้างอาชีพ และรายได้แก่ประชาชน โดยการส่งเสริม Soft Power ทั้งแหล่งท่องเที่ยว วัฒนธรรม อาหาร ผลิตภัณฑ์ชุมชนจากภูมิปัญญาท้องถิ่น นับเป็นจุดขายที่มีอัตลักษณ์ และได้รับความสนใจจากนักท่องเที่ยวทั้งคนไทย และชาวต่างชาติ โดยเฉพาะชาวมาเลเซีย
นางสาวรัชดากล่าวว่า จากที่ได้ลงพื้นที่จังหวัดนราธิวาสพร้อมกับเลขาธิการศูนย์อำนวยการบริหารจังหวัดชายแดนใต้ (ศอ.บต.) และผู้ว่าราชการจังหวัดนราธิวาส เมื่อวันที่ 26-27 พ.ย.ที่ผ่านมา เพื่อรับฟังความคิดเห็นจากประชาชน พบว่า ประชาชนมีความต้องการและพร้อมร่วมมือกับรัฐบาลในการส่งเสริมการท่องเที่ยว และยกระดับสินค้าชุมชนเพื่อให้เป็นที่น่าสนใจมากยิ่งขึ้น อีกทั้งเชื่อมั่นว่าสันติสุข เกิดขึ้นอย่างยั่งยืนได้และรัฐบาลมาถูกทางแล้ว
สำหรับการโปรโมท Soft Power นั้น รัฐบาลได้มีแผนครอบคลุมทุกด้าน อย่างจังหวัดนราธิวาส ซึ่งมีสังคมพหุวัฒนธรรม เช่น วัดชลธาราสิงเห หรือวัดปกป้องแผ่นดินไทย มัสยิดเก่าแก่ “ตะโละมาเนาะ” ขณะเดียวกัน ก็ยังเป็นพื้นที่ที่อุดมสมบูรณ์ทางธรรมชาติอย่างมาก ศอ.บต. และจังหวัด ยังเพิ่มจุดขายการท่องเที่ยว อาทิ “ชมแสงแรกแห่งปีที่เกาะยาว” อ.ตากใบ เนื่องจากต้นฤดูหนาวของวันขึ้นปีใหม่แกนโลกจะเอียงไปทางขวามากที่สุดในรอบปี จนทำให้เกิดเป็นปรากฎการณ์แสงแรกของพระอาทิตย์ที่ขึ้นเป็นที่แรกของประเทศไทย และ “ชมหมอก หยอกเมฆที่สุคิริน” “เดินป่าฮาลา-บาลา” “เช็คอินกับเสาธงชาติไทยปลายด้ามขวาน” เป็นต้น
“นายกรัฐมนตรีติดตามโครงการพัฒนาพื้นที่จังหวัดชายแดนใต้อย่างใกล้ชิด และเชื่อมั่นในโอกาสแห่งการพัฒนาอย่างยั่งยืนและสร้างรายได้แก่ชุมชนอย่างมั่นคง ผ่านการส่งเสริม Soft power ที่ครอบคลุม การท่องเที่ยว สังคมพหุวัฒนธรรม ความงามของธรรมชาติ อาหาร และกิจกรรมกีฬา เป็นต้น อีกทั้ง ท่านนายกฯยังได้ส่งกำลังใจไปยังพี่น้องประชาชน เจ้าหน้าที่ และภาคส่วนต่างๆที่ได้ร่วมมือกันในการแก้ปัญหาและพัฒนาพื้นที่ด้วยกันเป็นอย่างดี โดยย้ำถึงการดำเนินการทุกด้านต้องตั้งอยู่บนพื้นฐานการมีส่วนร่วม เพื่อความอยู่ดี กินดี และสันติสุขของประชาชน” นางสาวรัชดา กล่าว
วันจันทร์ที่ 28 พฤศจิกายน 2565
วธ. เปิดงานการพัฒนาภาวะความเป็นผู้นำศาสนามุสลิมยุคใหม่ ขับเคลื่อนสังคมพหุวัฒนธรรมไทยสู่สันติสุข
วธ. เปิดงานการพัฒนาภาวะความเป็นผู้นำศาสนามุสลิมยุคใหม่ ขับเคลื่อนสังคมพหุวัฒนธรรมไทยสู่สันติสุข
วธ. เปิดงานการพัฒนาภาวะความเป็นผู้นำศาสนามุสลิมยุคใหม่ ขับเคลื่อนสังคมพหุวัฒนธรรมไทยสู่สันติสุข
วันที่ 26 พฤศจิกายน 2565 เวลา 16.00 น. นางยุพา ทวีวัฒนะกิจบวร ปลัดกระทรวงวัฒนธรรม ได้รับมอบหมายจากนายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) ในฐานะผู้เเทนนายกรัฐมนตรีให้เป็นประธานในพิธีเปิดงาน การพัฒนาภาวะความเป็นผู้นำศาสนาอิสลามยุคใหม่ (Muslim Thai Leader 2022)พร้อมมอบโล่เกียรติคุณแก่ผู้สนับสนุนการจัดงานและการประกวดภาพถ่ายเมืองไทยเมืองพหุวัฒนธรรม โดยมี นายชัยพล สุขเอี่ยม อธิบดีกรมการศาสนา ผู้บริหารกระทรวงวัฒนธรรม สถาบันพัฒนาผู้นำศาสนาอิสลาม ผู้แทนองค์การศาสนา แขกผู้มีเกียรติ และสื่อมวลชนเข้าร่วม ณ โรงแรม อัล มีรอซ เขตสวนหลวง กรุงเทพมหานคร
ปลัดกระทรวงวัฒนธรรม กล่าวว่า สังคมไทยเป็นสังคมพหุวัฒนธรรม มีทั้งชาวไทยพุทธ ชาวไทยมุสลิม และชาวไทยที่นับถือศาสนาอื่น ต่างเกื้อกูลบูรณาการภารกิจเพื่อการพัฒนาและส่งเสริมกิจกรรมในเรื่องส่วนรวม โดยเฉพาะในเรื่องของศาสนาและการศึกษาเพื่อพัฒนาศักยภาพเยาวชนให้ครอบคลุมในทุกด้าน ไม่ว่าจะเป็นการพัฒนาศักยภาพสังคมมนุษย์ การพัฒนาคุณธรรม ความดีงาม และจิตสาธารณะ โดยมีแนวคิดสำคัญในประเด็นที่ว่า “อะไรก็ตามที่เป็นเรื่องส่วนรวมจะเป็นศูนย์กลางของความร่วมมือ การช่วยเหลือสนับสนุน” ทั้งนี้ พลังบูรณาการทางสังคมพหุวัฒนธรรมได้สะท้อนภาพลักษณ์ของพลังความร่วมมือและสังคมสมานฉันท์ว่าไม่เคยหดหายไปจากประเทศไทย ไม่ว่าจะอยู่ในสังคมหรือท้องถิ่นใด
นางยุพา ทวีวัฒนะกิจบวร กล่าวต่อไปว่า กระทรวงวัฒนธรรม โดยกรมการศาสนา ได้สนับสนุนให้สำนักจุฬาราชมนตรี จัดอบรมหลักสูตรการพัฒนาภาวะความเป็นผู้นำศาสนาอิสลามยุคใหม่ เพื่อให้ผู้นำศาสนามีศักยภาพในการบริหารองค์กรและชุมชน และทำให้ศาสนิกชนที่มีความเชื่อถือในหลักศาสนาที่แตกต่างกันสามารถอยู่ร่วมกันได้ด้วยความเข้าใจอันดี โดยผู้อบรมเป็นผู้นำศาสนาอิสลามจากทั่วประเทศ ซึ่งหลังจากอบรมแล้ว สามารถที่จะนำความรู้หลักปรัชญาเศรษฐกิจพอเพียง มาใช้ควบคู่กับหลักธรรมทางศาสนา ในการขับเคลื่อนองค์กรและชุมชนได้อย่างมีประสิทธิภาพ ทำให้คนในชุมชนมีคุณภาพ มีความพอเพียง และสามารถพึ่งพาตนเองได้ สอดคล้องกับนโยบายกรมการศาสนา ในการขับเคลื่อนศาสนิกสัมพันธ์เพื่อสร้างความเข้าใจอันดีระหว่างศาสนิกชนต่างศาสนา และมุ่งเน้นการสร้างความรู้ความเข้าใจต่อสถานการณ์การเปลี่ยนแปลงทางสังคมและโลกปัจจุบัน และการอยู่ร่วมกันในสังคมพหุวัฒนธรรมในมุมมองของต่างศาสนิก ที่จะนำสร้างความสันติสุขในสังคมและประเทศชาติ
นางยุพา ทวีวัฒนะกิจบวร กล่าวเพิ่มเติมว่า รัฐบาลภายใต้การนำของพลเอกประยุทธ์ จันทร์โอชา นายกรัฐมนตรี มีความมุ่งมั่นในการบริหารประเทศ เพื่อให้ประชาชนชาวไทยทุกคนมีคุณภาพชีวิตที่ดีและความมีสุข โดยกระทรวงวัฒนธรรม กรมการศาสนา ได้นำนโยบายของรัฐบาลมาขับเคลื่อนงานด้านศาสนาและการส่งเสริมคุณธรรมจริยธรรม ทั้ง 5 ศาสนา ได้แก่ ศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ โดยทำงานร่วมกับองค์กรศาสนาต่างๆ รวมทั้งการพัฒนาผู้นำศาสนาอิลสาม ซึ่งถือเป็นโอกาสอันดีที่จะได้ทำงานและมีส่วนร่วมในการจัดกิจกรรมส่งเสริมงานสำคัญของสถาบันชาติ ศาสนา และพระมหากษัตริย์ และปฏิบัติตามหลักธรรมตามศาสนาที่ตนเองนับถือ สอดคล้องกับแผนส่งเสริมคุณธรรมแห่งชาติ ด้านความพอเพียง มีวินัย สุจริต จิตอาสา และกตัญญู ซึ่งจะทำให้ประชาชนในสังคมไทยอยู่ร่วมกันอย่างสันติสุขอย่างยั่งยืน
วันจันทร์ที่ 28 พฤศจิกายน 2565
รมว.เฮ้ง ส่ง‘ที่ปรึกษา’เปิดอบรมอาสาสมัครแรงงาน สร้างเครือข่ายขจัดยาเสพติดในสถานประกอบการ
รมว.เฮ้ง ส่ง‘ที่ปรึกษา’เปิดอบรมอาสาสมัครแรงงาน สร้างเครือข่ายขจัดยาเสพติดในสถานประกอบการ
วันที่28พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นพิธีเปิดโครงการฝึกอบรมเพื่อพัฒนาศักยภาพอาสาสมัครแรงงานในการดำเนินงานป้องกันและแก้ไขปัญหายาเสพติดประจำปีงบประมาณพ.ศ.2566โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและอาสาสมัครแรงงานในพื้นที่จังหวัดเพชรบุรีร่วมให้การต้อนรับณห้องประชุมยงค์นพคุณสำนักงานการศึกษานอกระบบและการศึกษาตามอัธยาศัยจังหวัดเพชรบุรีตำบลธงชัยอำเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงได้ให้ความสำคัญกับการขับเคลื่อนนโยบายป้องกันและแก้ไขปัญหายาเสพติดและในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ดิฉันมาเป็นประธานเปิดการอบรมให้กับอาสาสมัครแรงงานซึ่งเป็นเสมือนฟันเฟืองขับเคลื่อนภารกิจกระทรวงแรงงานไปสู่ประชาชนในพื้นที่เนื่องจาก‘ปัญหายาเสพติด’เป็นปัญหาความมั่นคงของประเทศกระทรวงแรงงานถือเป็นหน่วยงานหลักในระดับนโยบายในการดำเนินงานป้องกันแก้ไขปัญหายาเสพติดในสถานประกอบการจึงจำเป็นที่ทุกภาคส่วนต้องร่วมมือกันแก้ไขปัญหายาเสพติดให้หมดสิ้นไปเพื่อไม่ให้เกิดผลกระทบกับความเป็นอยู่ของประชาชน
“การจัดอบรมในวันนี้เป็นอีกภารกิจหนึ่งในการเสริมสร้างภูมิคุ้มกันยาเสพติดในสถานประกอบการของอาสาสมัครแรงงานที่ต้องทำหน้าที่เป็นผู้ประสานงานเบื้องต้นระหว่างแรงงานในสถานประกอบการที่มีลูกจ้างต่ำกว่า10คนลงมากับหน่วยงานภาครัฐที่เกี่ยวข้องในการป้องกันยาเสพติดซึ่งเปรียบอาสาสมัครแรงงานเสมือนดินแต่ละเม็ดที่รวมกันเป็นหนึ่งเดียวทำงานด้านการป้องกันยาเสพติดถวายแด่พระเจ้าอยู่หัวซึ่งทรงมีพระราชดำรัสห่วงใยประชาชนเกี่ยวกับปัญหายาเสพติดให้หมดไปในแผ่นดินของเรา”นางธิวัลรัตน์กล่าวท้ายสุด
สำหรับโครงการดังกล่าวสำนักงานแรงงานจังหวัดเพชรบุรีได้จัดขึ้นเพื่ออบรมให้แก่อาสาสมัครแรงงานแกนนำระดับตำบลเครือข่ายและผู้ที่เกี่ยวข้องได้มีความรู้ความเข้าใจเกี่ยวกับโครงการโรงงานสีขาวมาตรฐานการป้องกันและแก้ไขปัญหายาเสพติดในสถานประกอบการ(มยส.)และโครงการป้องกันและแก้ไขปัญหายาเสพติดในสถานประกอบการTO BE NUMBER ONEสามารถให้ความรู้คำปรึกษาแนะนำเพื่อป้องกันแก้ไขปัญหายาเสพติดแก่นายจ้าง/ลูกจ้างในสถานประกอบการรวมทั้งประชาสัมพันธ์เชิญชวนสถานประกอบการและแรงงานนอกระบบให้เห็นความสำคัญและเข้าร่วมกิจกรรมด้านการป้องกันและแก้ไขปัญหายาเสพติดและเป็นการแลกเปลี่ยนประสบการณ์ในการปฏิบัติงานด้านอาสาสมัครแรงงานอันจะส่งผลให้เกิดการพัฒนาแนวทางการปฏิบัติงานที่ตอบสนองต่อนโยบายของรัฐบาลและกระทรวงแรงงานได้อย่างมีประสิทธิภาพต่อไป
จากนั้นที่ปรึกษารัฐมนตรีฯยังได้เป็นประธานในพิธีมอบประกาศเกียรติคุณเครือข่าย“บวร”แก่กลุ่มสมาชิกบ้านวัดโรงเรียนและโรงงานดีเด่นประจำปี2565ของจังหวัดเพชรบุรีที่ทำประโยชน์ต่อสังคมในการสนับสนุนการดำเนินงานด้านประกันสังคมและร่วมเป็นสักขีพยานในการมอบรถยนต์และเครื่องคอมพิวเตอร์ให้กับวัดและวิทยาลัยสงฆ์เพชรบุรีเพื่อนำไปใช้ประโยชน์ในศาสนกิจของวัดและเพื่อการศึกษาของพระภิกษุสามเณรณห้องประชุมยงค์นพคุณสำนักงานการศึกษานอกระบบและการศึกษาตามอัธยาศัยจังหวัดเพชรบุรีตำบลธงชัยอำเภอเมืองเพชรบุรีจังหวัดเพชรบุรีด้วย
+++++++++++++++++++
กองเผยแพร่และประชาสัมพันธ์
28พฤศจิกายน2565
วันจันทร์ที่ 28 พฤศจิกายน 2565
กระทรวงเกษตร – สภาธุรกิจสหรัฐอเมริกา – อาเซียน (USABC)
กระทรวงเกษตร – สภาธุรกิจสหรัฐอเมริกา – อาเซียน (USABC) หารือความร่วมมือทางด้านการเกษตรและนวัตกรรมเทคโนโลยีดิจิทัล
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เปิดเผยภายหลังหารือร่วมกับนายไมเคิล มิคาลัค รองประธานกรรมการอาวุโสและกรรมการผู้จัดการประจำภูมิภาค สภาธุรกิจสหรัฐอเมริกา – อาเซียน (US-ASEAN Business Conncil : USABC) พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ดร. วนิดา กำเนิดเพ็ชร์ ผู้อำนวยการสำนักการเกษตรต่างประเทศ และผู้แทนหน่วยงานสังกัดกระทรวงเกษตรและสหกรณ์ ว่า USABC และภาคเอกชนสหรัฐได้เข้ารับทราบข้อมูลนโยบายเกษตรของไทยและการมีส่วนร่วมของภาคเอกชน เพื่อการฟื้นฟูเศรษฐกิจของไทยให้เติบโตอย่างยั่งยืน ซึ่งกระทรวงเกษตรฯ ได้นำหลัก 5 ยุทธศาสตร์ ในการพัฒนาด้านการเกษตรของไทยให้สอดคล้องกับยุทธศาสตร์ชาติและนโยบายรัฐบาล ได้แก่ 1.ยุทธศาสตร์ตลาดนำการผลิต 2.ยุทธศาสตร์เทคโนโลยีเกษตร 3. ยุทธศาสตร์ 3S คือ Safety-Security-Sustainability 4. ยุทธศาสตร์การบริหารเชิงรุกแบบบูรณาการกับทุกภาคส่วน และ 5.ยุทธศาสตร์เกษตรกรรมยั่งยืนตามแนวศาสตร์พระราชา เพื่อสร้างความเข้มแข็งให้เกษตรกร ส่งเสริมการใช้เทคโนโลยีนวัตกรรมเกษตร รวมถึงความร่วมมือเพื่อรองรับการเปลี่ยนแปลงสภาพภูมิอากาศในภาคเกษตรสู่ระบบอาหารและเกษตรที่ยั่งยืน
สำหรับการหารือในวันนี้ กระทรวงเกษตรฯ ดำเนินงานการขับเคลื่อนนโยบายเทคโนโลยีเกษตร 4.0 โดยนำเทคโนโลยีดิจิทัลเป็นเครื่องมือในการเชื่อมโยงเทคโนโลยีจากต้นน้ำถึงปลายน้ำ ไม่ว่าจะเป็นการนำข้อมูล Big Data
ด้านการเกษตรมาใช้ การส่งเสริมตลาด E-Commerce และการสนับสนุนและผลักดันสินค้าสู่ธุรกิจเกษตร (Agribusiness) รวมถึงการสร้าง Young Smart Farmer เพื่อมุ่งพัฒนาสินค้าทางการเกษตรให้เป็น Smart Production ให้มีคุณภาพสูงและปลอดภัย เพื่อรองรับเกษตร 4.0 ซึ่งภาคเอกชนมีบทบาทสำคัญในการขับเคลื่อนการพัฒนาเกษตรและหากมีความร่วมมือระหว่างกัน ก็จะเป็นผลประโยชน์ร่วมกัน
นายนราพัฒน์ฯ กล่าวเพิ่มเติมว่า ความสำคัญของโมเดลเศรษฐกิจ BCG ในการนำเทคโนโลยีและนวัตกรรมผสมผสานภูมิปัญญา ยกระดับผลผลิตเกษตรสู่มาตรฐานสูง เพื่อนำไปสู่เป้าหมายของการเป็นประเทศที่มีรายได้สูง และบรรลุเป้าหมายการพัฒนาที่ยั่งยืน ซึ่ง BCG Model เป็นหัวใจหลักในการประชุมระดับผู้นำเอเปคที่เพิ่งผ่านพ้นไป ทั้งนี้ หวังว่าภาคเอกชนสหรัฐฯ จะร่วมสนับสนุน BCG model ตามเป้าหมายร่วมกันของเอเปค 2022 และสานต่อในวาระการเป็นเจ้าภาพเอเปคของสหรัฐฯ ในปี 2023
ทั้งนี้ ภาคเอกชนสหรัฐฯ แสดงความชื่นชมการดำเนินการของไทย และพร้อมที่จะสนับสนุนเทคโนโลยีนวัตกรรมและการศึกษาวิจัยที่เกี่ยวข้องในด้านการเกษตรสาขาต่าง ๆ ให้การดำเนินงานตามนโยบายด้านเกษตรบรรลุผล
วันจันทร์ที่ 28 พฤศจิกายน 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ณ ลานจอดรถระยะยาวโซน C ระหว่างวันที่ 2 - 6 ธันวาคม 2565
...
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี 5 วัน ณ ลานจอดรถระยะยาวโซน C ระหว่างวันที่ 2 - 6 ธันวาคม 2565 ช่วงวันหยุดยาววันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565
ท่าอากาศยานสุวรรณภูมิ (ทสภ.) ยกเว้นอัตราค่าบริการจอดรถ ณ ลานจอดรถระยะยาว (Long Term Parking) โซน C ซึ่งสามารถรองรับได้จำนวน 718 คัน ทั้งนี้ ผู้โดยสาร ผู้ใช้บริการสามารถนำรถยนต์เข้ามาจอดฟรี ระหว่างวันที่ 2 - 6 ธันวาคม 2565 ตั้งแต่เวลา 00.01 น. ของวันศุกร์ที่ 2 ธันวาคม 2565 ถึงเวลา 24.00 น. ของวันอังคารที่ 6 ธันวาคม 2565 รวมทั้งสิ้น 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออำนวยความสะดวกแก่ผู้โดยสารและผู้ใช้บริการ ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ – ส่งตามจุดต่างๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
วันจันทร์ที่ 28 พฤศจิกายน 2565
​โฆษกรัฐบาลเผย นายกฯ แนะนำหนังสือ “ทุนนิยมในศตวรรษที่ 21 : Capital in the Twenty-First Century” อธิบายเศรษฐศาสตร์จากการรวบรวมข้อมูล ซึ่งใช้เวลาเก็บข้อมูลยาวนาน จากกว่า 20 ประเทศ
​โฆษกรัฐบาลเผย นายกฯ แนะนำหนังสือ “ทุนนิยมในศตวรรษที่ 21 : Capital in the Twenty-First Century” อธิบายเศรษฐศาสตร์จากการรวบรวมข้อมูล ซึ่งใช้เวลาเก็บข้อมูลยาวนาน จากกว่า 20 ประเทศ
วันนี้ (28 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนำหนังสือ”ทุนนิยมในศตวรรษที่ 21 : Capital in the Twenty – First Century” เขียนโดย Thomas Piketty (โทมัส พิเก็ตตี) นักเศรษฐศาสตร์ชาวฝรั่งเศส
โฆษกประจำสำนักนายกรัฐมนตรีอธิบายว่า หนังสือเล่มนี้เป็นหนังสือที่ให้ข้อมูลว่ากลไกอะไรที่ทำให้คนเรามีทุนไม่เท่ากัน ทำไมคนรวยรวยมากขึ้น โดยโทมัสใช้วิธีรวบรวมข้อมูลเป็นเวลายาวนาน ซึ่งรวบรวมทั้งข้อมูลด้านภาษี เงินเดือน รายได้ประชาชาติ ความมั่งคั่ง ผลตอบแทนรายปีของทุน ฯลฯ ครอบคลุมเวลาทั้งสิ้น 3 ศตวรรษ (ศตวรรษที่ 18 – ต้นศตวรรษที่ 21) จากมากกว่า 20 ประเทศ เมื่อได้ข้อมูลแล้วนำมาสังเคราะห์ และค้นหาแบบแผนทางประวัติศาสตร์ ซึ่งถือเป็นการใช้ข้อมูลมากที่สุด ในช่วงเวลาที่นานมากที่สุด และในระดับที่ใหญ่ที่สุด
โฆษกรัฐบาลกล่าวเพิ่มเติมว่า วัตถุประสงค์ของหนังสือเล่มนี้คือ การตอบคำถามที่เกี่ยวข้องกับการกระจายความมั่งคั่ง และจริงหรือไม่ที่พลวัตของการสะสมทุนเอกชนจะทำให้ความมั่งคั่งกระจุกตัวอยู่ในมือคนจำนวนน้อยลง หรือความสมดุลจากการเติบโตทางเศรษฐกิจ การแข่งขัน ความก้าวหน้าทางเทคโนโลยีจะลดความเหลื่อมล้ำจนนำไปสู่ความกลมกลืนทางชนชั้นได้ในที่สุดใช่หรือไม่ รวมทั้งมีบทเรียนหรือความรู้อะไรบ้างที่ได้รู้จากวิวัฒนาการของความมั่งคั่งและรายได้ตั้งแต่ศตวรรษที่ 20 ซึ่งเป็นคำถามที่พยายามตอบโดยใช้ข้อมูลทางประวัติศาสตร์และเชิงเปรียบเทียบ
“นายกรัฐมนตรีอ่านหนังสือเพื่อเพิ่มพูนความรู้ เพื่อนำมาใช้ในการบริหารบ้านเมืองเสมอ โดยเชื่อมั่นในการอ่าน ศึกษาเพิ่มเติมว่าจะช่วยพัฒนาระบบคิด ที่เป็นไปตามหลักการและเหตุผล โดยหนังสือเล่มนี้ เกี่ยวโยงถึงอดีต มุ่งเน้นไปที่ปัญหาเรื่องการกระจายความมั่งคั่งและรายได้ ใช้วิธีการรวบรวมข้อมูล ผ่านการศึกษาอย่างมีระบบ และแบบแผน นำมาวิเคราะห์ ซึ่งนายกรัฐมนตรีเชื่อว่าจะเป็นตัวอย่างที่ต่อยอดแสวงหาทางออกในการแก้ไขปัญหาได้ โดยนายกรัฐมนตรีแนะนำหนังสือเล่มนี้ ให้เป็นหนังสือที่เพิ่มพูนความรู้ มุมมอง และแนวคิดแก่ผู้อ่าน เชื่อว่าอ่านแล้วได้ประโยชน์ นำมาประยุกต์ใช้ได้จริง” นายอนุชาฯ กล่าว
วันจันทร์ที่ 28 พฤศจิกายน 2565
"ทิพานัน" เชิญชวนชาวภูเก็ต-ประชาชนทั่วประเทศส่งแรงใจเชียร์ไทยให้ได้เป็นเจ้าภาพจัดงานใหญ่  Specialised Expo 2028  หวังดึงทั่วโลกมาเที่ยว สร้างงาน สร้างอาชีพ กระตุ้นเศรษฐกิจไทย
"ทิพานัน" เชิญชวนชาวภูเก็ต-ประชาชนทั่วประเทศส่งแรงใจเชียร์ไทยให้ได้เป็นเจ้าภาพจัดงานใหญ่  Specialised Expo 2028  หวังดึงทั่วโลกมาเที่ยว สร้างงาน สร้างอาชีพ กระตุ้นเศรษฐกิจไทย
วันที่ 28 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาล พล.อ.ประยุทธ์ จันทร์โอชา ได้สนับสนุนให้ประเทศไทยได้เป็นเจ้าภาพการจัดงาน Specialised Expo 2028 เพื่อการพัฒนาและต่อยอดโครงสร้างพื้นฐานในด้านต่าง ๆ เพื่อรองรับนักท่องเที่ยวจากทั่วโลก เกิดการจ้างงานที่จะส่งผลให้จีดีพีเติบโตขึ้น รวมทั้งการพัฒนาบุคลากรที่เกี่ยวข้อง ผลักดันบทบาทของประเทศไทยและจังหวัดภูเก็ตเป็นศูนย์กลางสุขภาพนานาชาติ หรือ Medical hub และเป็นจุดหมายปลายทางการท่องเที่ยวเชิงสุขภาพระดับโลก หลังจากที่ไทยได้แสดงศักยภาพในการจัดงานระดับนานาชาติ คือการประชุมเอเปค2022 ที่ผ่านพ้นไป ท่ามกลางเสียงชื่นชมจากผู้นำ ตัวแทนผู้เข้าร่วม รวมถึงผู้อำนวยการสำนักเลขาธิการเอเปคยกให้ไทยจัดงานได้ยอดเยี่ยมในระดับเวิลด์คลาส
ทั้งนี้งาน Specialised Expo 2028 ถือเป็นงานมหกรรมใหญ่ระดับโลก รองลงมาจากการจัด World Expo ที่มีระยะเวลาการจัดงานนานถึง 3 เดือนด้วยกัน ซึ่งไทยได้แสดงตัวว่ามีความพร้อมในการเป็นเจ้าภาพจัดงาน Specialised Expo 2028 ภายใต้แนวคิด Future of Life : Living in Harmony, Sharing Prosperity หรือ ชีวิตแห่งอนาคต : แบ่งปันความรุ่งเรือง อยู่ร่วมกันเป็นหนึ่งเดียว โดยได้นำเสนอโมเดลพื้นที่การจัดงานที่จะใช้พื้นที่ของโครงการยกระดับการท่องเที่ยวเชิงสุขภาพจังหวัดภูเก็ต สู่เมืองท่องเที่ยวเชิงสุขภาพระดับโลกในเนื้อที่กว่า 141 ไร่
"หนึ่งในจุดเด่นของจังหวัดภูเก็ตคือได้รับเสียงโหวตให้เป็นจุดหมายปลายทางของนักท่องเที่ยวจากทั่วโลกและเป็น 1 ใน 10 เมืองของโลกที่มีความเหมาะสมในการเป็นสถานที่ทำงานไปเที่ยวพักผ่อนไป (Workation) มีโครงสร้างสนับสนุนการท่องเที่ยวที่ครบถ้วน ทักษะการสื่อสารภาษาต่างประเทศของคนในพื้นที่ บริการทางด้านสุขภาพที่มีมาตรฐาน นอกจากนี้ยังมีบทบาทสำคัญในการดำเนินโครงการ “Phuket Sandbox” สร้างต้นแบบการฟื้นฟูการท่องเที่ยวหลังเผชิญการแพร่ระบาดของโควิด-19 ให้พื้นที่อื่นๆ ของประเทศไทยและต่างประเทศ ทำให้การท่องเที่ยวไทยกลับมาเข้มแข็งอีกครั้ง" น.ส. ทิพานัน กล่าว
น.ส.ทิพานัน กล่าวว่า โดยจังหวัดภูเก็ต ประเทศไทยได้ผ่านเข้ารอบพร้อมกับอีก 4 เมืองได้แก่ เมืองซาน คาร์ลอส เด บาริโลเช่ ประเทศอาร์เจนตินา เมืองเบลเกรด ประเทศเซอร์เบีย เมืองมาลากา ประเทศสเปน และเมืองมินนิโซตา สหรัฐอเมริกา ทำให้ประเทศไทยมีโอกาสเสนอแนวทางการนำเสนอความพร้อมของประเทศ ครั้งที่ 2 (Country Presentation) ณ กรุงปารีส ประเทศฝรั่งเศส ระหว่างวันที่ 27-29 พฤศจิกายน 2565 ซึ่งถ้าภูเก็ตได้รับเลือกให้เป็นเจ้าภาพ สำนักส่งเสริมการจัดประชุมและนิทรรศการ (ทีเส็บ) ประเมินการศึกษาความเป็นไปได้ว่าจะมีเงินสะพัดระหว่างการจัดงานสูงถึง 49,231 ล้านบาท เพิ่มมูลค่าการสร้างผลิตภัณฑ์มวลรวม (GDP) 39,357 ล้านบาท ความคุ้มค่าในการลงทุน (ROI) ประมาณ 9 เท่า และเกิดการลงทุนและการจ้างงานจำนวนมากกว่า 1 แสนอัตรา จึงขอเชิญชวนพี่น้องประชาชนชาวภูเก็ตและคนไทยทั่วประเทศร่วมส่งแรงใจสนับสนุนให้จังหวัดภูเก็ตได้เป็นเจ้าภาพจัดงาน Specialised Expo 2028 โดยสามารถร่วมรับชมถ่ายทอดสดและส่งแรงใจเชียร์ไทยได้ผ่าน Facebook Page : https://www.facebook.com/thesouthernMICE ในวันที่ 28 พฤศจิกายน 2565 เริ่มเวลา 20.00 น.
วันจันทร์ที่ 28 พฤศจิกายน 2565
โค้งสุดท้าย!!! ขอเชิญน้องๆ เยาวชนร่วมส่งผลงานไวรัลคลิป ชิงเงินรางวัลกว่า 30,000 บาท
ชิงเงินรางวัลกว่า 30,000 บาท !! กับโครงการประกวดผลิตสื่อไวรัลคลิป (Viral Clip) ในหัวข้อ “การปลูกจิตสำนึกปกป้องสถาบันพระมหากษัตริย์”
เพื่อส่งเสริมให้กลุ่มเยาวชนคนรุ่นใหม่ของประเทศได้มีโอกาสแสดงผลงานอย่างสร้างสรรค์ในการผลิตคลิปที่สื่อถึงเรื่องราวที่สอดคล้องกับหัวข้อการประกวด ปลูกฝังให้เยาวชนของชาติ เกิดความรักเทิดทูนในสถาบันพระมหากษัตริย์ จัดโดยสำนักงานเลขานุการสำนักงานปลัดกระทรวงกลาโหม ร่วมส่งผลงานได้แล้ววันนี้ถึง 9 ธ.ค. 65 นี้เท่านั้น!! โดยสามารถติดตามรายละเอียดได้ที่ https://sopsd.mod.go.th/Viralclip.aspx
กติกาและเงื่อนไขของการประกวด
1. ผู้เข้าประกวดจะต้องสร้างสรรค์ และผลิตคลิปวิดีโอในรูปแบบที่เข้าใจง่ายน่าสนใจ จำนวน 1 เรื่อง ความยาวคลิปไม่น้อยกว่า 45 วินาที และไม่เกิน 1.30 นาที มีคุณภาพ Full HD 1080p พร้อมใส่คำบรรยายภาษาไทย
2. ผู้เข้าประกวด 1 ท่าน สามารถส่งผลงานได้ไม่จำกัดจำนวนแต่มีสิทธิ์ได้รับรางวัลสูงสุดเพียง 1 รางวัลเท่านั้น
3. ผู้เข้าประกวดจะต้องสร้างสรรค์ผลงานด้วยตนเอง และผลงานที่ส่งประกวดต้องไม่มีส่วนหนึ่งส่วนใดที่ละเมิดลิขสิทธิ์ของผู้อื่น ห้ามลอกเลียนแบบ และจะต้องไม่ซ้ำกับผลงานที่เคยมีการเผยแพร่ หรือเคยได้รับรางวัลใด ๆ มาก่อน หากตรวจพบหรือมีผู้ร้องเรียนว่ามีการลอกเลียนแบบ จะถือว่าการเข้าร่วมประกวดของผู้ประกวดรายนั้นเป็นโมฆะ และถือเป็นความรับผิดชอบของผู้นั้นแต่เพียงผู้เดียว
4. ผู้เข้าร่วมประกวดที่ได้รับรางวัลทุกประเภทจะต้องส่งมอบผลงานเป็นไฟล์นามสกุล MP4 ทางอีเมล์ [emailprotected] และยินยอมโดยไม่มีเงื่อนไข หากสำนักงานปลัดกระทรวงกลาโหมจะนำผลงานนั้นไป แก้ไข ดัดแปลง หรือปรับปรุง และเผยแพร่ในสื่อต่างๆ เพิ่มเติมได้โดยไม่ขออนุญาตผู้เข้าประกวด
5. สำนักงานปลัดกระทรวงกลาโหมขอสงวนสิทธิ์ในการเปลี่ยนแปลงรายละเอียด โดยไม่ต้องแจ้งให้ทราบล่วงหน้า
6. ผลการตัดสินของคณะกรรมการถือเป็นที่สิ้นสุด
รูปแบบและการส่งผลงาน
1. ส่งผลงานที่อีเมล์ [emailprotected] ภายในวันที่ 9 ธ.ค.65
2. สามารถ Download Logo หน่วยงาน ได้ที่ https://sopsd.mod.go.th/
3. ประกาศผลบนเว็บไซด์ สำนักงานเลขานุการสำนักงานปลัดกระทรวงกลาโหม https://sopsd.mod.go.th/ ในวันที่ 21 ธ.ค.65
หลักเกณฑ์การให้คะแนนผลงาน
คะแนนรวม 100 คะแนน แบ่งเป็น 5 หัวข้อ
แนวคิดในการสร้างคลิปวีดีโอ 20 คะแนน
ความคิดสร้างสรรค์ 20 คะแนน
เทคนิคการเล่าเรื่อง 20 คะแนน
การใช้ภาษาและดนตรี 20 คะแนน
คุณภาพในการผลิต 20 คะแนน
วันจันทร์ที่ 28 พฤศจิกายน 2565
​รองปลัดกระทรวงเกษตรและสหกรณ์ เข้าร่วมการประชุมคณะทำงานด้านบริหารจัดการน้ำ ครั้งที่ 4/2565
​รองปลัดกระทรวงเกษตรและสหกรณ์ เข้าร่วมการประชุมคณะทำงานด้านบริหารจัดการน้ำ ครั้งที่ 4/2565
วันจันทร์ที่ 28 พฤศจิกายน พ.ศ. 2565 เวลา 14.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เข้าร่วมการประชุมคณะทำงานด้านบริหารจัดการน้ำ ครั้งที่ 4/2565 โดยมีนายโชตินรินทร์ เกิดสม รองปลัดกระทรวงมหาดไทย (หัวหน้ากลุ่มภารกิจสาธารณะภัยและพัฒนาเมือง) เป็นประธานในการประชุม ผ่านสื่ออิเล็กทรอนิกส์ การประชุมดังกล่าว เพื่อรับทราบสภาพอากาศ สถานการณ์ การคาดการณ์พื้นที่เสี่ยงน้ำท่วม ผลการดำเนินการตาม 13 มาตรการรับมือฤดูฝน ปี 2565 แผนการบริหารจัดการทรัพยากรน้ำฤดูแล้ง ปี 2565/66 และการใช้น้ำระหว่างลุ่มน้ำ/การผันน้ำข้ามลุ่มน้ำ ทั้งนี้ท่านประธานได้เน้นย้ำถึง 13 มาตรการรับมือฤดูฝน ปี 2565 และ 10 มาตรการรองรับฤดูแล้ง 2565/2566 โดยขอให้หน่วยงานในคณะทำงานด้านการบริหารจัดการน้ำ บูรณาการงานร่วมกับพื้นที่โดยเฉพาะกับผู้ว่าราชการจังหวัดและนายอำเภอ เพื่อให้มาตรการขับเคลื่อนไปสู่พื้นที่อย่างมีประสิทธิภาพ